[{"text_idx": "#000000", "text": "Diben cymeradwyo yw sicrhau y gellir cydnabod y ddarpariaeth datblygu arweinyddiaeth fwyaf effeithiol a gynigir ar hyn o bryd. Nod cymeradwyaeth yw sicrhau mynediad cyfartal i ddarpariaeth datblygu arweinyddiaeth o ansawdd uchel ledled Cymru."}, {"text_idx": "#000001", "text": "Rydym yn annog pob darparwr sy\u2019n datblygu ac yn cyflwyno cyfleoedd datblygu arweinyddiaeth i ddod a\u0302\u2019u darpariaeth ymlaen i\u2019w chymeradwyo."}, {"text_idx": "#000002", "text": "Mae\u2019r broses gymeradwyo yn sicrhau bod darpariaeth arweinyddiaeth yn cyd-fynd a\u0302 gweledigaeth a gwerthoedd yr Academi Genedlaethol ar gyfer Arweinyddiaeth Addysgol, yn bodloni uchelgais ein diwygiadau addysgol Cenedlaethol ac yn cefnogi\u2019r blaenoriaethau polisi strategol ar gyfer pob lleoliad addysgol gan gynnwys:"}, {"text_idx": "#000005", "text": "Yn yr alwad hon mae gennym ddiddordeb arbennig mewn darpariaeth arweinyddiaeth ar gyfer y canlynol:"}, {"text_idx": "#000006", "text": "Gall darpariaeth sydd wedi\u2019i hachredu gan sefydliad arall, Corff Dyfarnu neu Sefydliad Addysg Uwch neu sydd a\u0302 darpariaeth eisoes wedi\u2019i chymeradwyo gan yr Academi Genedlaethol ar gyfer Arweinyddiaeth Addysgol fod yn gymwys ar gyfer proses gymeradwyo symlach."}, {"text_idx": "#000007", "text": "Dylid cyflwyno ceisiadau neu ddatganiadau o ddiddordeb i\u2019r Academi Genedlaethol ar gyfer Arweinyddiaeth Addysgol drwy post@agaa.cymru."}, {"text_idx": "#000008", "text": "Os oes gennych unrhyw ymholiadau, cysylltwch a\u0302 ni."}, {"text_idx": "#000010", "text": "Mae ein galwad gyfredol am gymeradwyaeth bellach ar agor ar gyfer cyflwyniadau darpariaeth datblygu arweinyddiaeth ar gyfer pob sector addysg ac ar unrhyw adeg gyrfa. Mae canllawiau ymgeisio ar gyfer darparwyr a\u2019r ffurflen gais ar gael i\u2019w lawrlwytho uchod ac maent yn cynnwys manylion llawn am sut i wneud cais."}, {"text_idx": "#000011", "text": "Gyda phwy ddylwn i gysylltu os oes gennyf gwestiynau am y broses ymgeisio?"}, {"text_idx": "#000012", "text": "Mae cefnogaeth ar gael trwy gysylltu a\u0302\u2019r Academi Arweinyddiaeth trwy e-bost post@agaa.cymru."}, {"text_idx": "#000013", "text": "Beth yw'r broses ar gyfer ceisiadau?"}, {"text_idx": "#000014", "text": "Mae dau gam i\u2019w cymeradwyo \u2013 cyflwyno ffurflen gais i\u2019w hadolygu gan banel cam 1, a fydd, os yw\u2019n llwyddiannus, yn arwain at wahoddiad i gyflwyno i banel cam 2. Darperir manylion llawn bob cam yn y llyfryn canllaw."}, {"text_idx": "#000016", "text": "A oes ffi am gymeradwyo?"}, {"text_idx": "#000017", "text": "Ni fydd unrhyw da\u0302l i ddarparwyr ar gyfer gweinyddu cymeradwyo, ond bydd yr Academi Arweinyddiaeth yn adolygu hyn ac yn cadw\u2019r hawl i godi ta\u0302l gweinyddol bach ar sefydliadau nad ydynt yn y sector cyhoeddus nac yn elusennol."}, {"text_idx": "#000018", "text": "Pa mor hir mae'r cymeradwyaeth yn para?"}, {"text_idx": "#000019", "text": "Bydd cymeradwyaeth yn para am 5 mlynedd a bydd angen ei adnewyddu ar o\u0302l hynny. Fodd bynnag, mae\u2019r Academi Arweinyddiaeth yn cadw\u2019r hawl i atal dros dro neu dynnu cymeradwyaeth yn o\u0302l o ganlyniad i\u2019r proses monitro sicrhau ansawdd."}, {"text_idx": "#000020", "text": "A allaf gael fy nghymeradwyo fel darparwr?"}, {"text_idx": "#000023", "text": "Mae\u2019r Academi Arweinyddiaeth yn monitro sicrwydd ansawdd ar yr holl ddarpariaethau a gymeradwywyd er mwyn sicrhau cysondeb safonau o fewn y broses. Gall darparwyr ddisgwyl i\u2019r ddarpariaeth a gymeradwywyd fod yn sicrhau ansawdd yn rheolaidd yn dilyn cylch cyflwyno wedi\u2019i gwblhau a gofynnir iddynt lunio adroddiad ansawdd ac effaith."}, {"text_idx": "#000024", "text": "Sut mae ansawdd y broses gymeradwyo yn cael ei sicrhau?"}, {"text_idx": "#000025", "text": "Mae\u2019r Academi Arweinyddiaeth wedi ymrwymo i bartneriaeth gydweithredol gydag Addysg yr Alban a\u2019r Ganolfan Arweinyddiaeth Ysgolion yn Iwerddon. Bydd hyn yn cynnwys trefniant cefnogol o adolygiad cymheiriaid cilyddol sy\u2019n canolbwyntio ar nodi cryfderau a meysydd i\u2019w gwella ym mhob un o\u2019r tair gwlad."}, {"text_idx": "#000026", "text": "A oes proses apelio os na ddyfernir cymeradwyo?"}, {"text_idx": "#000027", "text": "Na. Ni all ddarparwyr apelio yn erbyn penderfyniad y panel, ond gallant ailgyflwyno\u2019r cais ar sail unrhyw argymhellion a wnaed."}, {"text_idx": "#000028", "text": "Ewch amdani a gwrandewch i gyngor eich mentoriaid\nRwy\u2019n cofio cyrraedd Ysgol y Strade, yn Llanelli..."}]